تورک سلاح‌لی گوج‌لرینین ساواش و تاکتیک کشف هلیکوپتری احتیاجینین قارشیلانما‌سی مقصدی ایله گلیشدیریلن ت۱۲۹ آتاک تعرض و تاکتیک کشف هلیکوپترینین بو ایلکی سون تحویلی گرچکلشدی.
۲۰۱۶ سونون‌دا ساییسی ۱۸ اولان آتاک هلیکوپترینه بو ایل ۹ هلیکوپتر داها علاوه اولوندو.
سون تحویل ایله بیرلیک‌ده، تحویلی حیاتا کئچیریله‌ن آتاک ساییسی ۲۷یه چیخدی.
چوخ آماجلی وظیفه‌لره اویغون اولاراق ان مدرن الکترونیک حرب گره‌چ‌لری ایله دونادیلان آتاک، عینی آندا ۸ گودوملو آنتی تانک موشکی "اومتاس"، ۱۲ گودوملو "جیریت"، ۲ "ایستینگر" و ۵۰۰ توپ مرمی‌سی ایله چالیشابیلیر.
تورک هاواچیلیق و اوزای صنایعی، قورو گوج‌لری اوچون توپلام ۵۹ آتاک هلیکوپتری تحویل وئر‌جک.
بوندان باشقا، ژاندارما و پلیسین ده آتاک ایله گوجلندیریلمه‌سی آماجلانیر.
آتاک هلیکوپترلری اوچون آیریجا یئرلی موتور گلیشدیریلمه‌سی و ۲۰ م.م توپ سیستمینین یئرلی‌لشدیریلمه‌سی آماجلانیر.
تورک هاواچیلیق و اوزای صنایعی، بو ایل ت۱۲۹ آتاک هلیکوپترین‌ده قازانیلان تکنولوژیک بیلگی و عملیاتی تجروبه نتیجه‌سین‌ده، تامامیله میلی و یئرلی ایمکان و قابیلیتلرله حاضرلاناجاق آتاک ۲ ساواش هلیکوپتری پروژه‌سینه ده باشلادی.
تورک هاواچیلیق و اوزای صنایعی، آتاک هلیکوپترینین صادراتینا یؤنه‌لیک اولاراق ایل عرضین‌ده مختلیف ائتکینلیکلره قاتیلدی، ائتکینلیکلر دوزنله‌دی.
پاکیستان باشباخانی، عینی زامان‌دا پیلوت اولان شاهد خاقان عباسی، ایستانبول‌دا آتاک ایله اوچارکن، پاکیستانا ۳۰ هلیکوپتر ساتیشیندا دانیشیقلار سون مرحله‌یه گلدی.
